EGÉSZSÉGÜGYI-FELADAT-ELLÁTÁSI SZERZŐDÉS

amely létrejött egyrészről

Fót Város Önkormányzat, mint az egészségügyi közszolgáltatásról gondoskodó szerv
cím: 2151 Fót, Vörösmarty tér 1.
adószám: 15731096-2-13
statisztikai számjel: 15731096-8411-321-13
törzskönyvi azonosító szám: 731092
képviselő neve: Dr. Vass György polgármester
bankszámlaszáma: 11784009-15731096
továbbiakban: Megbízó

másrészről

név: 
székhely: 
nyilvántartási szám: 
adószám: 
ellátásért személyesen kötelezett orvos neve: 
pecsétszám: 
képviseli: Dr. Soleimannejad Tabrizi Reza
a továbbiakban: Szolgáltató

együttesen Szerződő Felek (továbbiakban: Szerződő Felek vagy Felek) között, az alulírott napon és helyen, az alábbi feltételekkel:

Preambulum
Fót Város Önkormányzatának közigazgatási területén területi ellátási kötelezettséggel működik a fogorvosi alapellátás, amely jelen szerződés 1. számú mellékletben rögzített körzetben és fogorvosi rendelőben működik, és amelyre 2020. december 15. napján dr. Rafie Noémi E.V.-val feladat ellátási szerződés kötött Fót Város Önkormányzata. Mivel dr. Rafie Noémi szülési szabadságra megy, ezért helyettesítéséről gondoskodni kell. Jelen szerződés ezt a tartós helyettesítésre vonatkozó jogviszonyt rendezi.

A szerződés tárgya:

Megbízó 2022. 06. 01. napjától 2022. 12. 31. napjáig megbízza a Szolgáltatót a jelen szerződés 1. mellékletében meghatározott orvosi körzetben területi ellátási kötelezettséggel végzendő alapellátási feladatainak tartós helyettesítésével, amit Szolgáltató elvállal. Felek rögzítik, hogy Megbízó Képviselő-testülete jogosult a jogszabályi keretek között a lakosságszám esetleges módosulásának megfelelően a körzetek határainak meghatározására és módosítására, az egészségügyi hatóságokkal és az érintettekkel való egyeztetés utána területi ellátás legmegfelelőbb módjának kiválasztására.

Felek jogai és kötelezettségei:

1. Szolgáltató a fogorvosi teendőket az egészségügyi alapellátásról szóló 2015. évi CXXIII. törvény, az önálló orvosi tevékenységről szóló 2000. évi II. törvény, továbbá a háziorvosi, házi gyermekorvosi és a fogorvosi tevékenységekről szóló 4/2000. (II. 25.) EüM rendelet és egyéb hatályos jogszabályok előírásai, valamint a jelen szerződésben foglaltak szerint köteles ellátni. 

2. Szolgáltató köteles ellátni az 1. sz. melléklet szerinti hozzá tartozó körzet területén lakó biztosítottakat.

3. Szolgáltató köteles továbbá
3.1. a nemzeti Egészségbiztosítási Alapkezelő (NEAK) egészségügyi alapellátási szolgáltatásra finanszírozási szerződést kötni,
3.2. az egészségügyi tevékenységre szóló működési engedélyének tartalma szerinti személyi feltételeknek megfelelő személyi feltételekkel rendelkezni. Az ellátás biztonságáért a praxist működtető egészégügyi szolgáltató felel.
3.3. a fogorvosi feladatokat ellátó orvos Magyar Orvosi Kamarai tagságát igazoló dokumentumot, valamint a területileg illetékes Pest Megyei Kormányhivatal Váci Járási Hivatal Népegészségügyi Osztálya által kiadott praxisengedélyét bemutatni, amelyek jelen szerződés hatályba lépésének feltételei.

4. Megbízó kijelenti, hogy a Szolgáltató a jelen szerződés 3. pontjában megjelölt adatokat tartalmazó, vállalkozóként végzendő fogorvosi tevékenységhez szükséges feltételeket igazoló okiratokat Megbízó képviselőjének eredetiben bemutatta és azok egy-egy fénymásolt példányát a Megbízónak legkésőbb jelen szerződés aláírásával egyidejűleg átadja. A fenti adatokban bekövetkező változást a Szolgáltató köteles Megbízónak 30 napon belül írásban bejelenteni.

5. Szolgáltató köteles a fogorvosi teendőket személyes közreműködéssel ellátni a szerződés 3. sz. mellékletében meghatározott rendelő helyiségében. A szerződő felek rögzítik, hogy a Szolgáltató részéről a személyes ellátást Dr. Soleimannejad Tabrizi Reza nyújtja. A szolgáltató a személyes ellátás kötelezettsége alól csak különösen indokolt esetben mentesül. Ilyen esetben a Szolgáltató köteles helyettesítéséről a hatályos jogszabályi előírásoknak megfelelően gondoskodni. Szolgáltató tudomásul veszi, hogy amennyiben helyettesítéséről nem megfelelően gondoskodik, és e tényről Megbízót nem értesíti, ebből a körülményből keletkező károkért és jogkövetkezményekért teljeskörűen felel, kivéve, ha bizonyítja, hogy működési körén kívül álló, elháríthatatlan ok miatt nem tudott eleget tenni kötelezettségének.

6. Szolgáltató köteles Megbízóval fogorvosi feladat ellátásra vonatkozóan szerződéses jogviszonyban álló más Szolgáltató helyettesítésében közreműködni.

7. Szolgáltató köteles a külön jogszabályban foglaltaknak megfelelően biztosítani a fogorvosi szolgálat működésének személyi feltételeit. A vonatkozó jogszabályok szerinti képesítéssel rendelkező egészségügyi szakdolgozóval (asszisztenst) a szolgáltató köt szerződést.

8. A fogorvos külön megállapodásban foglalt feltételek szerint köteles részt venni a városi központi fogorvosi ügyeleti ellátásban. A fogorvos nem köteles részt venni a központi fogorvosi ügyeleti ellátásban.

9. Szolgáltató köteles munkanapokon a fogorvosi rendelőben rendelési időben rendelést tartani. A rendelési időt csak a Megbízó képviselőjének jóváhagyásával és a működési engedélyben rögzítve módosíthatja. Különleges helyzet alkalmával a területileg illetékes Pest Megyei kormányhivatal Váci Járási Hivatal Népegészségügyi Osztálya jóváhagyásával a megbízó is kezdeményezheti a rendelési idő módosítását.

10. Szolgáltató köteles a jogszabályok által előírt – különösen, de nem kizárólagosan a 2. sz. mellékletben felsorolt - feladatokat, megfelelően ellátni, és a betegtájékoztatók közzétételéről gondoskodni.

11. Szolgáltató köteles a jelen szerződésben részletesen meghatározott feladatainak ellátásával kapcsolatos, a Népegészségügyi Osztály és a KSH részére küldendő jelentéseket elkészíteni. Szolgáltató köteles az általa kezelt adatbázist megőrizni, és a személyes adatok védelmére vonatkozó jogszabályi rendelkezéseket betartani, valamint köteles a jogszabályokban előírt nyilvántartásokat vezetni és adatvédelmi szabályzatot megalkotni, továbbá Megbízó részére, jelen szerződésben részletesen meghatározott feladatainak ellátásával kapcsolatos, személyiségi, illetve egyéb, jogszabályba nem ütköző adatot, információt szolgáltatni.

12. Jelen szerződésben felsorolt feladatok teljesítéséhez szükséges ingatlan használatba adásáról, a működési és üzemeltetési költségek szabályozásáról, a karbantartásról a jelen szerződés elválaszthatatlan részét képező 3. sz. melléklet szerinti használati szerződés rendelkezik.

13. Megbízó Önkormányzata külön törvényben előírt kötelező közszolgáltatás nyújtásáért fennálló felelőssége következtében jogosult jelen szerződésbe foglaltak megvalósulását ellenőrizni. A szolgáltató köteles a tevékenységéről a Megbízó által megjelölt módon és időben, évente egy alkalommal beszámolni a szerződés tárgyát képező tevékenységéről. Szolgáltató folyamatos szakmai ellenőrzését az illetékes Pest Megyei Kormányhivatal Váci Járási Hivatal Népegészségügyi Osztálya látja el.

14. Szolgáltató a városi egészségügyi alapellátás zavartalan működése érdekében együttműködik az e feladatokban közreműködő más szolgáltatókkal és a Megbízóval. A Szolgáltató köteles az ellátást veszélyeztető esemény, körülmény esetén a Megbízót azonnal értesíteni.

15. A jelen szerződés felmondása tekintetében a Felek rögzítik, hogy:
15.1. A felek jelen szerződést hat havi felmondási idővel, a másik félhez írásban intézett formában megszüntethetik, mely felmondási idő kizárólag a hónap utolsó napjára szólhat. 
15.2. Megbízó a jelen szerződést rendes felmondással felmondhatja, amennyiben
a feladat-ellátási szerződésben vállalt kötelezettségeit írásbeli felszólítás ellenére nem teljesíti, vagy folytatólagosan megszegi a jogszabályban foglalt működésre vonatkozó előírásokat, illetve, ha az önálló egészségügyi tevékenység végzésére való jogosultságát bármely okból elveszti.
15.3.A Szolgáltató a jelen szerződést rendes felmondással, 6 hónapos felmondási idővel felmondhatja, amennyiben
- körzethatár módosítás következtében a praxis további munkája ellehetetlenül.
15.4. Amennyiben valamely fél felmondással él, köteles elszámolni, különös tekintettel a jelen szerződés 3. sz. mellékletét képező Használati Szerződés szerint fizetendő díjak összegével.

16. A felmondási idő alatt a Szolgáltató köteles szerződési kötelezettségeit változatlanul teljesíteni, amelyet a Megbízó ellenőrizhet. A szerződés megszűnésekor a szolgáltató köteles a részére térítésmentesen átadott rendelő helyiséget Megbízónak leltár szerinti jegyzőkönyvvel visszaszolgáltatni. Szolgáltató a szerződés megszűnése esetén elhelyezésre nem tarthat igényt. A szerződő felek az egymással szemben felmerülő kárigényüket a vonatkozó jogszabályok rendelkezései szerint rendezik.

17. Megbízó tudomásul veszi, hogy körzetmódosítás esetén bekövetkezett, a fogorvost ért kár esetén a települési önkormányzat kártalanítási kötelezettséggel tartozik. A kártalanítás alapjául a fogorvos szolgáltató egy éves NEAK finanszírozásának összege tekintendő.

18. Jelen szerződésben nem szabályozott kérdésekben a Polgári Törvénykönyv, valamint a szerződésben rögzített egészségügyet érintő hatályos jogszabályok rendelkezéseit kell irányadónak tekinteni.

19. E szerződésben rögzített mellékletek a jelen szerződés elválaszthatatlan mellékletét képezik, azokkal együtt érvényes.

20. Szerződő felek kijelentik, hogy vitás kérdéseiket elsősorban békés úton rendezik. Amennyiben ez nem lehetséges, úgy a pertárgy értéke szerinti illetékes bírósághoz fordulnak.

Jelen szerződést a felek közös megegyezéssel, írásban bármikor módosíthatják. A közös megegyezéssel történő szerződésmódosításhoz önkormányzati döntés szükséges.

Jelen szerződés készült 4 oldalon, 6 egymással megegyező példányban, melyet a felek elolvastak, értelmeztek, és mint akaratukkal mindenben megegyezőt jóváhagyólag aláírták.

Mellékletek:
1. sz. melléklet: körzet, rendelési idő
2. sz. melléklet: Szolgáltató által ellátandó feladatok
3. sz. melléklet: Használati Szerződés és annak 1.sz. melléklete: Rendelkezésre bocsátott létesítmény és helyiségek jegyzéke

Fót, 2022…………

           
				
Fót Város Önkormányzata                                   Dr. Soleimannejad Tabrizi Reza       
Megbízó képviseletében	              Szolgáltató	          
                         Dr. Vass György	 	                                                   
                            polgármester                                                                 
 

Ellenjegyzem:    

				
     	dr. Mihályi Zsolt Apor	         			           dr. Kanti Gábor 
jegyző 					              Gazdasági osztályvezető

1. sz. melléklet
az egészségügyi ellátási szerződéshez

Körzet és rendelési idő meghatározás

A Fót Város Önkormányzat Képviselő-testületének a háziorvosi, házi gyermekorvosi és fogorvosi körzetekről szóló 10/2018. (III.29.) önkormányzati rendelet szerinti meghatározott területi ellátási kötelezettséget biztosító körzet.

1./a. Ellátási terület: 4. sz. körzet

1/b. A körzet típusa: vegyes körzet 

A feladat-ellátás jellege: fogorvos

Az 1/a. pont szerinti területi ellátási körzet orvosi rendelője:

Cím: 2151 Fót, Szent Benedek u. 15.

Telefon: 27/396 466

Rendelési idő:

Hétfő: 13.00- 19.00
Kedd: 7.00- 13.00
Szerda: 13.00- 19.00
Csütörtök: 7.00- 13.00

Fót, 2022. május  ……

           
				
Fót Város Önkormányzata                                     Dr. Soleimannejad Tabrizi Reza        
Megbízó képviseletében	              Szolgáltató	          
                         Dr. Vass György	 	                                                   
                            polgármester                                                                 
 

Ellenjegyzem:    

				
     	dr. Mihályi Zsolt Apor	         			           dr. Kanti Gábor 
jegyző 					              Gazdasági osztályvezető



2. sz. melléklet
az egészségügyi ellátási szerződéshez

A Szolgáltató által ellátandó feladatok

1 . Személyes és a működési engedélyben rögzített rendelkezési álló időben folyamatos orvosi ellátást nyújt az egészségi állapot megőrzése, a betegségek megelőzése és gyógyítása céljából.

2. A gyógyító-megelőző alapellátás keretében feladatkörébe tartozik különösen az egészséges lakosság részére nyújtott tanácsadás és szűrés, a beteg vizsgálata, gyógykezelése, egészségi állapotának ellenőrzése, orvosi rehabilitációja, illetve szükség esetén szakorvosi vagy fekvőbeteg gyógyintézeti vizsgáltra, gyógykezelésre való utalása.

3. A fogorvosi alapellátás keretében a fogorvos feladatai:
a) a fog- és szájbetegek alapellátás körébe tartozó vizsgálata, kezelése és gondozása,
b) a fogászati szűrővizsgálatok végzése,
c) a góckutatás,
d) a terhesek fogászati gondozása, és
e) a sürgősségi ellátás

4. Feladatait a rendelőjében látja el.

Fót, 2022.    ……

           
				
Fót Város Önkormányzata                                  Dr. Soleimannejad Tabrizi Reza
Megbízó képviseletében	              Szolgáltató	          
                         Dr. Vass György	 	                                                   
                            polgármester                                                                 
 

Ellenjegyzem:    

				
     	dr. Mihályi Zsolt Apor	         			           dr. Kanti Gábor 
jegyző 					              Gazdasági osztályvezető



3. számú melléklet
egészségügyi ellátási szerződéshez

HASZNÁLATI SZERZŐDÉS

amely létrejött egyrészről

Fót Város Önkormányzat, mint az egészségügyi közszolgáltatásról gondoskodó szerv
cím: 2151 Fót, Vörösmarty tér 1.
adószám: 15731096-2-13
statisztikai számjel: 15731096-8411-321-13
törzskönyvi azonosító szám: 731092
képviselő neve: Dr. Vass György polgármester
bankszámlaszáma: 11784009-15731096
továbbiakban: Megbízó

másrészről

név: 
székhely: 
nyilvántartási szám: 
adószám: 
ellátásért személyesen kötelezett orvos neve: 
pecsétszám: 
képviseli: Dr. Soleimannejad Tabrizi Reza
a továbbiakban: Szolgáltató

együttesen Szerződő Felek (továbbiakban: Szerződő Felek vagy Felek) között, az alulírott napon és helyen, az alábbi feltételekkel:

1. Megbízó 2022. 06. 01. napjával kezdődő 2022. 12.31.-ig tartó időre megbízza Szolgáltatót az egészségügyi ellátási szerződés 1. sz. mellékletében meghatározott körzet fogorvosi területi ellátási kötelezettséggel, az alapellátási feladatainak tartós helyettesítéssel való ellátásával, amit Szolgáltató elvállal. 

2. Megbízó az az egészségügyi alapellátásról szóló 2015. évi CXXIII. törvény 5.§(1) bekezdés b) pontja, az egészségügyről szóló 1997. évi CLIV. törvény, az önálló orvosi tevékenységről szóló 2000. évi II. törvény vonatkozó rendelkezései alapján, a szerződés megszűnéséig Szolgáltató részére térítésmentesen biztosítja a fogorvosi rendelő használatát, adott orvosi rendelőben működő orvosok között - annak (azok) megosztott használatát, a rendelőhöz tartozó váró és mellékhelyiségek használatával együtt.

3. Szolgáltató a részére térítésmentesen biztosított helyiségek és tárgyi eszközök használatát harmadik személy részére - a jelen szerződés szerinti megosztott használat, a helyettesítés és a szakorvosképzés esetét kivéve - használatra nem engedheti át, kizárólag a jelen szerződésben meghatározott célra használhatja.

4. Szolgáltató az fogorvosi rendelő helyiséget (mellékhelyiségekkel) a jelen szerződés 1. sz. melléklete alapján átvette.

5. Szolgáltató köteles a térítésmentesen átvett helyiségeket a tőle elvárható gondossággal és rendeltetésszerűen használni, azok állapotát megóvni, a nem rendeltetésszerű használatból eredő kárért felelősséggel tartozik.

6.  A Szolgáltató köteles az állagmegóvás érdekében a használatba átadott helyiségen belül felmerülő karbantartási, javítási munkákat a saját költségén elvégezni. A helyiség burkolatainak, ajtóinak, ablakainak és a helyiség berendezéseinek – kivéve a 7.3. pont szerinti berendezések -, a homlokzatnak a karbantartásával, illetőleg azok pótlásával, cseréjével kapcsolatos feladatok ellátására a Megbízó köteles. Amennyiben a Szolgáltató karbantartási, javítási munkákat kíván végezni, úgy külső vagy belső átalakítás esetén köteles a Megbízó engedélyét kérni. A Megbízó köteles továbbá a saját költségén gondoskodni a tűzvédelmi és érintésvédelmi feladatokról.

7. A Szolgáltató saját költségén köteles gondoskodni:
7.1. az általa használat rendelő tisztasági festéséről;
7.2.  helyiséghez tartozó eszközök, berendezések állagának megőrzéséről;
7.3.  a helyiségben folytatott tevékenység körében használt tárgyi eszközök, berendezések, felszerelések felújításról, javításáról, pótlásról, illetőleg cseréről. A Szolgáltató saját költségén kicserélt, vagy pótolt eszköz, berendezés a Szolgáltató tulajdonába kerül. A Megbízó tulajdonát képező eszközök, berendezések, felszerelések cseréjére kizárólag a Megbízó engedélyével, a Megbízó tulajdonát képező eszköz, berendezés, felszerelés Megbízó részére történő egyidejű visszaszolgáltatásával egyidejűleg kerülhet sor.
7.4.  a hatósági, tűzvédelmi, balesetvédelmi és polgári védelmi előírások maradéktalan betartásáról. 
7.5 Az egészségügyi alapellátási feladat megfelelő színvonalú működtetésnek elősegítése érdekében az önkormányzat a helyi adórendeletben foglaltak szerint az egészségügyi szolgáltatók részére iparűzési adó mentességet biztosít.
A NEAK finanszírozást közvetlenül az egészségügyi szolgáltató kapja meg. Felek rögzítik, hogy a Megbízó Képviselő-testülete Szolgáltatót támogathatja, amelyről a Felek külön támogatási szerződést kötnek.

8. A praxishoz tartozó alábbi működési és üzemeltetési költségek a Szolgáltatót terhelik: 8.1. villamos energiafogyasztás költsége;
8.2. gáz/fűtés fogyasztás díja; 
8.3. víz- és csatornadíj, 
8.4. szemétszállítás költsége; 
8.5. veszélyes hulladék gyűjtésének, tárolásának költsége; 
8.6. sterilizáló eszköz működtetési és ellenőrzési költségei; 
8.7. textíliák mosatási költsége; 
8.8. internet használat költsége; 
8.9. takarítási költségek; 
8.10. telefonköltségek; 
8.11. ingóvagyontárgyak biztosítása és az ehhez kapcsolódó költségek, 
8.12. anyagköltségek (szakmai anyag) kötszer, gyógyszer, vegyszer, tű, fecskendő, papír, írószer, nyomtatvány stb.); 
8.13. a Szolgáltató praxisához tartozó egészségügyi szakszemélyzet illetve egyéb foglalkoztatottak költségei; 
A szerződő felek rögzítik, hogy a költségek számítási alapját a területarányos használat és a rendelési idő határozta meg.

9. Jelen szerződésben nem szabályozott kérdésekben a Polgári Törvénykönyv, továbbá az egészségügyet érintő hatályos jogszabályok rendelkezéseit kell irányadónak tekinteni.

10. Jelen szerződésben rögzített melléklet a szerződés elválaszthatatlan részét képezi, azzal együtt érvényes.

11. Szerződő felek kijelentik, hogy vitás kérdéseiket elsősorban békés úton rendezik. Amennyiben ez nem lehetséges, úgy a pertárgy szerint illetékes bírósághoz fordulnak.

12. Jelen szerződést a felek közös megegyezéssel, önkormányzati döntés formájában írásban bármikor módosíthatják.

Jelen szerződést a felek gondos átolvasás és értelmezés után, mint akaratukkal mindenben megegyezőt jóváhagyólag aláírják.

Fót, 2022.……

1. sz. melléklet
a használati szerződéshez

Rendelkezésre bocsátott létesítmény és helyiségek jegyzéke

1. Az orvosi rendelő helyiségei, több praxis működése esetén megosztott használatát Megbízó Szolgáltató részére átadta. Szolgáltató tudomásul vette, a működéshez szükséges eszközök fenntartásáról, felújításáról, karbantartásáról, cseréjéről ideértve az értékcsökkenéssel kapcsolatos költségviselés kérdéséit -  saját költségén köteles gondoskodni. Szolgáltató tudomásul vette továbbá, hogy a rendelő megosztott használata esetén a jelen szerződés aláírását követően haladéktalanul a másik Szolgáltatóval (használóval) a megosztott használat lényeges kérdéseire kiterjedő megállapodást köt, amelynek egy másolati példányát a Megbízó részére átadja.

2. A fogorvosi rendelő helye, helyiségek:
Fót, Szent Benedek u. 15.

1 db rendelő, váró, WC, zuhanyzó

Fót, 2022. ……

